**Τα αρχαία Βενιζέλου να μείνουν στη θέση τους!**

Για μια ακόμα φορά το υπουργείο Πολιτισμού και η κυβέρνηση Μητσοτάκη, παραβιάζει την κοινή λογική και αγνοεί τις υποδείξεις της επιστημονικής κοινότητας.

Τι καταφέρνει;

- Καθυστερεί την ολοκλήρωση και παράδοση του Μετρό Θεσσαλονίκης.

- Επιφέρει επιπλέον κόστος για το ελληνικό δημόσιο και επιπλέον κέρδη για τον εργολάβο.

- Παρατείνει την ταλαιπωρία του επιβατικού κοινού.

Και το χειρότερο;

Ανάμεσα σε δύο επιλογές προκρίνει αυτή που ζημιώνει τις αρχαιότητες.

Αντί της συνέχισης των εργασιών με διατήρηση των αρχαιοτήτων in situ, επιλογή ρεαλιστική και ασφαλή, το υπουργείο Πολιτισμού προκρινει την απόσπαση και απομάκρυνση των αρχαιοτήτων θέτοντάς τες σε κίνδυνο, επιλογή ριψοκίνδυνη, αντιεπιστημονική και ζημιογόνα.

Το ΜέΡΑ25 στηρίζει τον αγώνα της επιστημονικής κοινότητας, του Συλλόγου Ελλήνων Αρχαιολόγων και των συλλογικοτήτων που για περισσότερο από έναν χρόνο τώρα αγωνίζονται για την αποτροπή αυτού του εγκλήματος.

Το ΜέΡΑ25 καλεί την κυβέρνηση να υποταχθεί στην κοινή λογική.

**Δήλωση του βουλευτή Α’ Θεσσαλονίκης Γιάνη Βαρουφάκη**